Indra Roga

Indra Roga (dzimusi 1968. gada 8. martā Jelgavā) ir latviešu teātra režisore un aktrise.

Bija precējusies ar režisoru Mihailu Gruzdovu. 2004. gadā piedzima kopīga meita Marta Marija.

 Biogrāfija 
1980. gados spēlējusi Jelgavas Ādolfa Alunāna Tautas teātra studijā pie režisores Intas Alekses (1933—2009) un Lūcijas Ņefedovas.

Absolvējusi Latvijas Valsts konservatorijas Daugavpils teātra kursu. 2002. gadā absolvējusi Latvijas Kultūras akadēmiju, iegūstot maģistra grādu režijā. No 2002. gada līdz 2004. gadam stažējusies režijā Sanktpēterburgas Teātra mākslas akadēmijā.

No 1992. gada līdz 1994. gadam strādājusi par aktrisi Daugavpils teātrī. Spēlējusi teātrī "Skatuve". No 1995. gada strādājusi par aktrisi Latvijas Nacionālajā teātrī. No 2002. gada līdz 2017. gadam bija Latvijas Nacionālā teātra režisore. No 2017. gada līdz 2019. gada 1. maijam bijusi Valmieras Drāmas teātra mākslinieciskā vadītāja. Strādā par pasniedzēju Latvijas Kultūras akadēmijā.

Saņēmusi Spēlmaņu nakts balvas nominācijā "Labākā jaunā aktrise" 1996. gadā par lomām izrādēs "Ceplis", "Emma Bovarī", "Dēzija Millere" un nominācijā "Spilgtākā debija teātrī" 2002. gadā par debiju režijā ar izrādi "Amoks". 2008. gadā viņas iestudētā izrāde "Smiltāju mantinieki" saņēma balvu kategorijā "Gada latviešu autora iestudējums". 2023. gadā viņas iestudētā izrāde "Paolo un Frančeska" saņēma balvu kategorijā "Gada izrāde bērniem un/vai jauniešiem".

2015. gadā saņēmusi Eduarda Smiļģa balvu un Alfrēda Amtmaņa-Briedīša prēmiju.

 Iestudētās teātra izrādes 

 Stefans Cveigs "Amoks" Latvijas Nacionālajā teātrī (2002.01.26.);
 Aleksandrs Obrazcovs "Divas sirdis" Latvijas Nacionālajā teātrī (2003.01.30.);
 Henriks Ibsens "Nora" Latvijas Nacionālajā teātrī (2005.03.18.);
 Georgs Frīdrihs Hendelis "Akīds un Galateja" Latvijas Nacionālajā operā (2005.04.29.);
 Aleksandrs Ostrovskis "Līgava bez pūra" Latvijas Nacionālajā teātrī (2005.12.09.);
 Viljams Šekspīrs "Karalis Līrs" Latvijas Nacionālajā teātrī (2006.10.20.);
 Makss Frišs "Santa Krusa. Romance par mīlētājiem. Variācija" Latvijas Nacionālajā teātrī (2007.04.26.);
 Lelde Stumbre "Smiltāju mantinieki" ("Mājās") Latvijas Nacionālajā teātrī (2008.04.24.);
 Gunārs Janovskis "Uz neatgriešanos" Latvijas Nacionālajā teātrī (2009.01.08.);
 Māra Zālīte "Lācis" Latvijas Nacionālajā teātrī (2009.11.14.);
 Volfgangs Amadejs Mocarts "Figaro kāzas" Tartu teātrī "Vanemuine" (2010.04.24.);
 Rūdolfs Blaumanis "Skroderdienas Silmačos" Latvijas Nacionālajā teātrī (2010.06.10.);
 Ādams Purmalis "Ādama stāsts" Latvijas Nacionālajā teātrī (2011.04.28.);
 Jaroslavs Ivaškēvičs "Ideāls zaglis" Latvijas Nacionālajā teātrī (2012.02.09.);
 Zigmars Liepiņš, Kaspars Dimiters "Parīzes Dievmātes katedrāle" Latvijas Nacionālajā teātrī (2012.05.17.);
 Mihails Bulgakovs "Zojkina kvartira" ("Zojas dzīvoklis") Valmieras Drāmas teātrī (2012.09.18.);
 Oskars Vailds "Sieviete, kura nav uzmanības vērta" Latvijas Nacionālajā teātrī (2013.03.07.);
 Boriss Pasternaks "Doktors Živago" Valmieras Drāmas teātrī (2013.09.22.);
 Džons Kenders, Freds Ebs, Džo Masterofs "Kabarē" Latvijas Nacionālajā teātrī (2014.05.29.);
 Migels de Unamuno "Migla" Latvijas Nacionālajā teātrī (2014.11.05.);
 Mihails Bulgakovs "Meistars un Margarita" Valmieras Drāmas teātrī (2015.10.02.);
 Aleksandrs Ostrovskis "Muiža kaņepēs" (pēc lugas "Mežs" motīviem) Valmieras Drāmas teātrī (2016.09.30.);
 Eižens Jonesko "Plikpaurainā dziedone" Latvijas Nacionālajā teātrī (2017.03.08);
 Inga Ābele "Klūgu mūks" Latvijas Nacionālajā teātrī (2017.09.14.);
 Rūdolfs Blaumanis, Justīne Kļava "Vidzemnieki" Valmieras Drāmas teātrī (2018.02.23.);
 Viljams Šekspīrs "Hamlets" Valmieras Drāmas teātrī (2019.04.12.);
 Dons Nigro "Paolo un Frančeska" Valmieras Drāmas teātrī (2023.04.06.);
 Frīdrihs Dirrenmats "Vecās dāmas vizīte" Mihaila Čehova Rīgas Krievu teātrī (2023.12.01.);
 Frānsiss Skots Ficdžeralds "Lieliskais Getsbijs"  Latvijas Nacionālajā teātrī (2024.12.05.);
 Rainis "Indulis un Ārija"  Latvijas Nacionālajā teātrī (2025.09.20.)

 Lomas teātrī 

 Kendeisija Kompsone / Viljams Folkners "Vājprātīgā stāsts, pilns niknuma un trokšņa" Daugavpils teātrī (1991);
 Marīna un galma dāma / Viljams Šekspīrs "Perikls, Tiras princis" Daugavpils teātrī (1992);
 Leonardo sieva un Nāve ubadzes izskatā / Federiko Garsija Lorka "Asiņainās kāzas" Daugavpils teātrī (1992);
 Boila kundze / Agata Kristi "Peļu slazds" Daugavpils teātrī (1992);
 Alkmēna / Žans Batists Moljērs "Amfitrions" teātrī "Skatuve" (1994);
 Konstance Vēbere / Pīters Šefers "Amadejs" Latvijas Nacionālajā teātrī (1994);
 Konstance Bonasjē / Aleksandrs Dimā "Trīs musketieri" Latvijas Nacionālajā teātrī (1994);
 Dēzija Millere / Henrijs Džeimss "Dēzija Millere" teātrī "Skatuve" (1995);
 Abigaila Viljamsa / Arturs Millers "Salemas raganas" Latvijas Nacionālajā teātrī (1995);
 Donna Anna / Kristiāns Dītrihs Grabe "Dons Huans un Fausts" teātrī "Skatuve" (1995);
 Simona / Lelde Stumbre "Svešinieki šeit" Latvijas Nacionālajā teātrī (1995);
 Emma Bovarī / Pēc Gistava Flobēra un Vudija Allena darbu motīviem "Emma Bovarī" teātrī "Skatuve" (1995);
 Austra Zīle / Pāvils Rozītis "Ceplis" Latvijas Nacionālajā teātrī (1995);
 Marga / Alehandro Kasona "Trešais vārds" Latvijas Nacionālajā teātrī (1996);
 Viņa / Egīls Šņore "Uzsmēķēt zāli" Latvijas Nacionālajā teātrī (1996);
 Tonija Simonsa / Edgars Raiss Barouzs "Kaktusa zieds" Latvijas Nacionālajā teātrī (1996);
 Lavīnija / Jūdžīns O'Nīls "Sēras piestāv Elektrai" Latvijas Nacionālajā teātrī (1997);
 Joanna / Jaroslavs Ivaškēvičs "Eņģeļu māte Joanna" Latvijas Nacionālajā teātrī (1997);
 Anita / Vilis Lācis "Zvejnieka dēls" Latvijas Nacionālajā teātrī (1997);
 Rozenkrancs / Viljams Šekspīrs "Hamlets" Latvijas Nacionālajā teātrī (1997);
 Lote / Lelde Stumbre "Mīla — jā, mīla — nē" Latvijas Nacionālajā teātrī (1998);
 Matilde / Augusts Deglavs "Rīga" Latvijas Nacionālajā teātrī (1998);
 Roksana / Edmons Rostāns "Sirano de Beržeraks" Latvijas Nacionālajā teātrī (1998);
 Titānija / Viljams Šekspīrs "Sapnis vasaras naktī" Latvijas Nacionālajā teātrī (1999);
 Sesīlija, Sieviete B un Johanne / Astrīda Salbaha "Rīts un vakars" Latvijas Nacionālajā teātrī (1999);
 Ārija / Rainis "Indulis un Ārija" Latvijas Nacionālajā teātrī (1999);
 Emīlija / Ginters Betcs, Barbare Kapela "Nebrīnies par tiem, kam sešdesmit" Latvijas Nacionālajā teātrī (1999);
 Izabella / Žans Anuijs "Ielūgums pilī" Latvijas Nacionālajā teātrī (2000);
 Ņegina / Aleksandrs Ostrovskis "Talanti un pielūdzēji" Latvijas Nacionālajā teātrī (2000);
 Auda / Žils Verns, Pavels Kohouts "Astoņdesmit dienās apkārt zemeslodei" Latvijas Nacionālajā teātrī (2001);
 Lēdija Breta Ešlija / Ernests Hemingvejs "Fiesta" Liepājas teātrī (2001);
 Ella / Agneta Pleijele "Un rīt būs atkal jauna diena" Latvijas Nacionālajā teātrī (2001);
 Viņš / Stefans Cveigs "Amoks" Latvijas Nacionālajā teātrī (2002);
 Žozefīne — Šarlote / Žaks de Dekērs "Magnolija" Latvijas Nacionālajā teātrī (2002);
 Marija, Skotijas karaliene un Elizabete I, Anglijas karaliene / Roberts Bolts "Vivat! Vivat, Regina!" Latvijas Nacionālajā teātrī (2002);
 Loma izrādē / Arturs Maskats, Horhe Luiss Borhess "Tango" Dailes teātrī (2004);
 Nora / Henriks Ibsens "Nora. Leļļu nams" Latvijas Nacionālajā teātrī (2005);
 Eva / Laršs Nurēns "Rudens un ziema" Latvijas Nacionālajā teātrī (2006);
 Elmīra / Žans Batists Moljērs "Tartifs" Latvijas Nacionālajā teātrī (2007);
 Anna Arkadjevna Kareņina / Ļevs Tolstojs "Anna Kareņina" Latvijas Nacionālajā teātrī (2010);
 Ida Langebrunna-Karima / Antons Hansens Tammsāre "Zeme un mīlestība" Latvijas Nacionālajā teātrī (2012);
 Diāna / Ēriks Emanuēls Šmits "Jūtu tektonika" Latvijas Nacionālajā teātrī (2014);
 Milonovs, Gurmižskas kaimiņš / Aleksandrs Ostrovskis "Muiža kaņepēs" ("Mežs") Valmieras Drāmas teātrī (2018)

 Atsauces 

 Ārējās saites 
 Indra Roga izrades.lv

Kategorija:1968. gadā dzimušie
Kategorija:Latviešu teātra režisori
Kategorija:Jelgavā dzimušie
Kategorija:Režisoru iestudēto teātra izrāžu saraksti